**Australian Grand Prix 2008** (virallisesti **2008 Formula 1 ING Australian Grand Prix**) oli Formula 1 -kauden 2008 avausosakilpailu, joka ajettiin 16. maaliskuuta Albert Parkin radalla Australian Melbournessa. Maaliin selvisi vain seitsemän autoa, joista yksi, Rubens Barrichello hylättiin tämän poistuessa varikolta punaisten valojen palaessa.

Viikonlopun aikataulu ja sää
----------------------------

| Päivä | Aikataulu | Sessio | Sää | Ilma | Rata | Kosteus |
| --- | --- | --- | --- | --- | --- | --- |
| Paik. | Suomi |
| 14. maaliskuuta | 10:00–11:30 | 01:00–02:30 | 1. vapaat harjoitukset |  Aurinkoinen | 35–39 °C | 32–34 °C | 15–18 % |
| 14:00–15:30 | 05:00–06:30 | 2. vapaat harjoitukset |  Aurinkoinen | 36–37 °C | 36–37 °C | 9–11 % |
| 15. maaliskuuta | 11:00–12:00 | 02:00–03:00 | 3. vapaat harjoitukset |  Aurinkoinen | 22–23 °C | 33–35 °C | 51–55 % |
| 14:00–15:00 | 05:00–06:00 | Aika-ajot |  Aurinkoinen | 23–25 °C | 38–40 °C | 50–54 % |
| 16. maaliskuuta | 15:30–17:30 | 06:30–08:30 | Kilpailu |  Aurinkoinen | 36–37 °C | 47–51 °C | 11 % |
| Lähde: |

Raportti
--------

### Aika-ajot

Aika-ajoissa Hamilton otti paalupaikan, ennen yllättäjää Robert Kubicaa. Heidän jälkeensä nopeimmat olivat Heikki Kovalainen, Felipe Massa, Nick Heidfeld ja Jarno Trulli. Hallitsevan maailmanmestarin Kimi Räikkösen Ferrarissa oli elektroniikkaongelmia, jotka pudottivat hänet jatkosta jo varhain. Vika olisi saatu korjattua, mutta koska auto hyytyi ennen varikkoa, ei hän saanut jatkaa enää aika-ajoa, vaikka tekikin viidenneksi nopeimman kierrosajan. Räikkösen lähtöruutu olisi ollut 16, mutta nousi pykälän ylöspäin kun Timo Glock sai yhteensä kymmenen lähtöruutua pudotusta (ensimmäiset viisi vaihdelaatikon vaihdosta kesken kaiken ja toiset viisi Mark Webberin estelystä aika-ajoissa).

### Kierrokset 1–12

Hamilton, Heidfeld ja Rosberg palkintokorokkeella.
Kisaan startattiin kuivalta radalta. Lähdössä Hamilton, Kubica ja Kovalainen pitivät paikkansa, mutta Massa pyörähti oman ajovirheen seurauksena heti ulos. Barrichello onnistui nousemaan lähdössä 11 sijalta sijalle 7. Ensimmäisessä mutkassa koettiin myös joukkokolari, joka sai alkunsa Giancarlo Fisichellan ja Glockin kolaroitua keskenään, joista jälkimmäisenä mainittu pääsi vielä jatkamaan. Mukana olivat kolarissa olivat myös Sébastien Bourdais, Nelsinho Piquet, Kazuki Nakajima, Anthony Davidson, Jenson Button ja Sebastian Vettel. Kolme ensin mainittua onnistuivat vielä palaamaan radalle, ja kävivät Massan tavoin varikolla korjaamassa osia.

Turva-auto otettiin kierroksen ajaksi radalle, jonka jälkeisessä uusintastartissa Hamilton karkasi taas muilta. Räikkönen haastoi taempana Rubens Barrichelloa seitsemännestä sijasta, mutta ei päässyt iskuetäisyydelleen kunnolla.

### Kierrokset 13–30

13 kierroksen jälkeen Hamilton oli yhä johdossa; ero toisena olleeseen Kubicaan oli 9,4 sekuntia. Kubica teki pysähdyksensä kolme kierrosta myöhemmin, mikä nosti Kovalaisen toiseksi. Räikkönen onnistui ohittamaan Barrichellon kierroksella 18, nousten kuudenneksi. Hamilton teki samaan aikaan ensimmäisen pysähdyksensä, joka tiputti hänet radalla neljänneksi. Kovalainen johti kilpailua.

Trulli ajoi kisassa viidentenä, kunnes hydrauliikkavika päätti kilpailun kierroksella 20. Nico Rosberg ja Heidfeld kävivät samaan aikaan taistelua sijoista 3. ja 4. Kamppailu päättyi varikkokäyntien jälkeen Heidfeldin voitoksi.

Kovalaisen pysähdyksen myötä Hamilton palasi kärkeen. Yhden pysähdyksen taktiikkaa käyttänyt Räikkönen oli noussut kolmanneksi yrittäen ohittaa maanmiestään. Räikkönen oli kuitenkin hurjassa nousussaan kuluttanut renkaansa niin paljon että niihin merkityistä valkoisista viivoista osa oli kulunut kokonaan.

Räikkösen taktiikka näytti toimivalta, kunnes Massa ja David Coulthard kolaroivat kierroksella 26. Massa yritti ohittaa skottia sisäkautta, joka kuitenkin sulki oven. Coulthard jäi radan varteen, mutta brasilialainen jatkoi vielä kilpailuaan. Turva-auto otettiin radalle, joka kutisti erot umpeen.

Sääntöjen mukaan varikolle ei saanut mennä turva-auton ollessa radalla, ennen kuin letka oli kerätty kasaan. Räikkönen oli jo aikeissa ajaa sisälle, mutta sai viime hetkellä tiedon sen mahdottomuudesta. Varikon avautuessa Kubica, Fernando Alonso, Glock ja Nakajima tekivät pysähdyksensä, mutta Räikkönen ei. Turva-auton poistuttua hän yritti ohittaa Kovalaista White Ford -mutkassa, mutta ajoi kuluneilla renkailla ulos ja putosi joukon hännille. Varikkokäyntikierros pudotti Räikkösen lähes 40 sekunnin päähän johtaneesta Hamiltonista.

### Kierrokset 31–48

Piquet'n auto hajosi aikaisempien kolareiden aiheuttamien vaurioiden takia. Kierrosta myöhemmin Satōlle tapahtui vastaavasti. Räikkönen otti samaan aikaan edellään ollutta Glockia kiinni lähes 3 sekuntia/kierros. Hän kuroi muutamassa kierroksessa eron umpeen, mutta pyörähti pienen leveäksi ajon seurauksena.

Hamilton johti edelleen kilpailua ennen Kovalaista ja Heidfeldia. Pysähdyksensä jälkeen Kovalainen otti johtopaikan tehden heti nopeimman kierroksen. Hän olisi voinut tehdä riittävän eron Hamiltoniin, mutta Glockin osuttua tuhoisasti kanttariin, turva-auto laitettiin jälleen radalle. Samalla Kovalaisen johto mureni, mikä puolestaan päätti käytännössä voittotaistelun.

Turva-auton ollessa radalla joutui Barrichello tulemaan varikolle säännöistä huolimatta. Tikkarimies päästi kuitenkin Honda-kuljettajan liian aikaisin matkaan, sillä polttoaineletku oli vielä autossa kiinni. Kaiken lisäksi Barrichello ajoi varikon liikennevaloista läpi punaisen valon palaessa. Hän sai ensin 10 sekunnin stop & go -rangaistuksen ja hylättiin myöhemmin kilpailun jälkeen.

Hieman ennen turva-auton poistumista radalta Nakajima ajoi Kubican perään ja molemmat kuljettajat joutuivat tulemaan varikolle. Nakajima selvisi etusiiven vaihtamisella, mutta Kubica joutui keskeyttämään. Bourdais oli noussut samaan aikaan neljänneksi. Nakajima sai tapauksen johdosta kymmenen pykälän lähtöruuturangaistuksen seuraavaan Malesian osakilpailuun.

### Kierrokset 49–58

Kovalainen onnistui ohittamaan Räikkösen nousten kuudenneksi. Räikkönen kärsi radalla teknisistä ongelmista, jotka päättyivät Ferrarin moottoririkkoon kierroksella 54. Ironisesti kierrosta myöhemmin myös Bourdais'n Toro Rosson Ferrari hajosi. Koska kuljettajia oli kuitenkin jäljellä enää kahdeksan ja kierroksia enää kolme, oli Bourdais'n pistesija varma.

Loppukierroksilla käytiin taistelua neljännestä sijasta Alonson ja Kovalaisen välillä. Kovalainen onnistui ohittamaan Alonson, joka kuitenkin ohitti pääsuoralla uudestaan Kovalaisen, joka oli vahingossa painanut varikonnopeusrajoittimen päälle. Suomalainen ei enää onnistunut nostamaan sijoitustaan.

Hamilton ajoi voittoon ennen Heidfeldia ja Rosbergia, jolle palkintosija oli F1-uran ensimmäinen. Alonso oli neljäs, Kovalainen viides, Barrichello kuudes, Nakajima seitsemäs, Bourdais kahdeksas ja Räikkönen keskeytyksestään huolimatta yhdeksäs. Kolmen viimeisen sijoitukset nousivat yhdellä Barrichellon hylkäyksen takia. Nakajiman kuudes sija jäi hänen uransa parhaaksi.

Tulokset
--------

### Aika-ajot

| Sija | Nro | Kuljettaja | Talli | Aika (1. erä) | Aika (2. erä) | Aika (3. erä) |
| --- | --- | --- | --- | --- | --- | --- |
| 1. | 22 | Iso-Britannia Lewis Hamilton | McLaren-Mercedes | 1.26,572 | 1.25,187 | **1.26,714** |
| 2. | 4 | Puola Robert Kubica | BMW Sauber | 1.26,103 | 1.25,315 | **1.26,869** |
| 3. | 23 | Suomi Heikki Kovalainen | McLaren-Mercedes | 1.25,664 | 1.25,452 | **1.27,079** |
| 4. | 2 | Brasilia Felipe Massa | Ferrari | 1.25,994 | 1.25,691 | **1.27,178** |
| 5. | 3 | Saksa Nick Heidfeld | BMW Sauber | 1.25,960 | 1.25,518 | **1.27,236** |
| 6. | 11 | Italia Jarno Trulli | Toyota | 1.26,427 | 1.26,101 | **1.28,527** |
| 7. | 7 | Saksa Nico Rosberg | Williams-Toyota | 1.26,295 | 1.26,059 | **1.28,687** |
| 8. | 9 | Iso-Britannia David Coulthard | Red Bull-Renault | 1.26,381 | 1.26,063 | **1.29,041** |
| 9. | 15 | Saksa Sebastian Vettel | Toro Rosso-Ferrari | 1.26,702 | 1.25,842 | **Ei aikaa** |
| 10. | 17 | Brasilia Rubens Barrichello | Honda | 1.26,369 | **1.26,173** |  |
| 11. | 5 | Espanja Fernando Alonso | Renault | 1.26,907 | **1.26,188** |  |
| 12. | 16 | Iso-Britannia Jenson Button | Honda | 1.26,712 | **1.26,259** |  |
| 13. | 8 | Japani Kazuki Nakajima | Williams-Toyota | 1.26,891 | **1.26,413** |  |
| 14. | 10 | Australia Mark Webber | Red Bull-Renault | 1.26,914 | **Ei aikaa** |  |
| 15. | 1 | Suomi Kimi Räikkönen | Ferrari | 1.26,140 | **Ei aikaa** |  |
| 16. | 21 | Italia Giancarlo Fisichella | Force India-Ferrari | **1.27,679** |  |  |
| 17. | 14 | Ranska Sébastien Bourdais | Toro Rosso-Ferrari | **1.27,446** |  |  |
| 18. | 20 | Saksa Adrian Sutil | Force India-Ferrari | **1.27,859** |  |  |
| 19. | 12 | Saksa Timo Glock | Toyota | 1.26,919 | 1.26,164 | **1.29,593** |
| 20. | 18 | Japani Takuma Satō | Super Aguri-Honda | **1.28,208** |  |  |
| 21. | 6 | Brasilia Nelson Piquet Jr. | Renault | **1.28,330** |  |  |
| 22. | 19 | Iso-Britannia Anthony Davidson | Super Aguri-Honda | **1.29,059** |  |  |

### Kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 22 | Iso-Britannia **Lewis Hamilton** | **McLaren-Mercedes** | 58 | 1.34.50,616 | 1 | **10** |
| 2 | 3 | Saksa **Nick Heidfeld** | **BMW Sauber** | 58 | +5,478 | 5 | **8** |
| 3 | 7 | Saksa **Nico Rosberg** | **Williams-Toyota** | 58 | +8,163 | 7 | **6** |
| 4 | 10 | Espanja **Fernando Alonso** | **Renault** | 58 | +17,181 | 11 | **5** |
| 5 | 23 | Suomi **Heikki Kovalainen** | **McLaren-Mercedes** | 58 | +18,014 | 3 | **4** |
| 6 | 8 | Japani **Kazuki Nakajima** | **Williams-Toyota** | 57 | +1 kierros | 13 | **3** |
| 7 | 14 | Ranska **Sébastien Bourdais** | **Toro Rosso-Ferrari** | 55 | +3 kierrosta (Moottori) | 17 | **2** |
| 8 | 1 | Suomi **Kimi Räikkönen** | **Ferrari** | 54 | Moottori | 15 | **1** |
| DSQ | 17 | Brasilia Rubens Barrichello | Honda | 58 | Hylättiin (+52,453) | 10 |  |
| Kesk. | 4 | Puola Robert Kubica | BMW Sauber | 48 | Kolari (Nakajima) | 2 |  |
| Kesk. | 12 | Saksa Timo Glock | Toyota | 44 | Ulosajo | 18 |  |
| Kesk. | 18 | Japani Takuma Satō | Super Aguri-Honda | 33 | Vaihteet | 19 |  |
| Kesk. | 6 | Brasilia Nelson Piquet Jr. | Renault | 31 | Kytkin | 20 |  |
| Kesk. | 2 | Brasilia Felipe Massa | Ferrari | 30 | Moottori | 4 |  |
| Kesk. | 9 | Iso-Britannia David Coulthard | Red Bull-Renault | 26 | Kolari (Massa) | 8 |  |
| Kesk. | 11 | Italia Jarno Trulli | Toyota | 20 | Moottori | 6 |  |
| Kesk. | 20 | Saksa Adrian Sutil | Force India-Ferrari | 9 | Hydrauliikka | 18 |  |
| Kesk. | 10 | Australia Mark Webber | Red Bull-Renault | 1 | Kolari (Davidson) | 14 |  |
| Kesk. | 16 | Iso-Britannia Jenson Button | Honda | 1 | Kolari (Vettel) | 12 |  |
| Kesk. | 19 | Iso-Britannia Anthony Davidson | Super Aguri-Honda | 1 | Kolari (Nakajima, Webber) | 21 |  |
| Kesk. | 15 | Saksa Sebastian Vettel | Toro Rosso-Ferrari | 1 | Kolari (Fisichella) | 9 |  |
| Kesk. | 21 | Italia Giancarlo Fisichella | Force India-Ferrari | 1 | Kolari (Vettel) | 16 |  |
| Lähde: |

### Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 22 | Yhdistynyt kuningaskunta Lewis Hamilton | McLaren-Mercedes | 1–17, 22–42, 47–58 |
| 23 | Suomi Heikki Kovalainen | McLaren-Mercedes | 18–21, 43–46 |

Tilanne kuljettajien ja valmistajien MM-sarjassa
------------------------------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Kuljettajien pisteet| Sija | Kuljettaja | Talli | Pisteet |
| --- | --- | --- | --- |
| 1. | Iso-Britannia **Lewis Hamilton** | **McLaren-Mercedes** | **10** |
| 2. | Saksa Nick Heidfeld | BMW Sauber | 8 |
| 3. | Saksa Nico Rosberg | Williams-Toyota | 6 |
| 4. | Espanja Fernando Alonso | Renault | 5 |
| 5. | Suomi Heikki Kovalainen | McLaren-Mercedes | 4 |
| 6. | Japani Kazuki Nakajima | Williams-Toyota | 3 |
| 7. | Ranska Sébastien Bourdais | Toro Rosso-Ferrari | 2 |
| 8. | Suomi Kimi Räikkönen | Ferrari | 1 |

 | 

Valmistajien pisteet| Sija | Talli | Pisteet |
| --- | --- | --- |
| 1. | Iso-Britannia **McLaren-Mercedes** | **14** |
| 2. | Iso-Britannia Williams-Toyota | 9 |
| 3. | Saksa BMW Sauber | 8 |
| 4. | Ranska Renault | 5 |
| 5. | Italia Toro Rosso-Ferrari | 2 |
| 6. | Italia Ferrari | 1 |

 |

Muuta
-----

* Force Indian ensimmäinen kilpailu.
* Sébastien Bourdaisin ja Nelson Piquetin uran ensimmäinen kilpailu.
* Timo Glockin ensimmäinen kilpailu Toyotalla.
* Giancarlo Fisichellan ja Adrian Sutilin ensimmäinen kilpailu Force Indialla.
* Robert Kubican ensimmäinen eturivi.
* Nico Rosbergin ensimmäinen palkintopallisija.
* Heikki Kovalaisen ensimmäinen kilpailun nopein kierros.

Lähteet
-------

1. ↑  2008 Formula 1 ING Australian Grand Prix - Race Result *Results - Archive 1950-2016*. Formula 1.com. Viitattu 19.6.2017. (englanniksi)
2. 1 2 3  Hamilton off to a Flier ESPN. Viitattu 19.6.2017. (englanniksi)
3. ↑  Barrichello Disqualified from Australian GP *F1 News*.  16.3.2008. Autosport.com. Viitattu 19.6.2017. (englanniksi)
4. ↑  Großer Preis von Australien in Melbourne 2008 - Formel 1 bei Motorsport-Total.com *www.motorsport-total.com*. Viitattu 31.8.2017. (saksaksi)
5. ↑  2008 Formula 1 ING Australian Grand Prix
6. ↑  Nakajima Penalised for Kubica Incident *F1 News*.  16.3.2008. Autosport.com. Viitattu 19.6.2017. (englanniksi)
7. ↑  2008 Formula 1 ING Australian Grand Prix - Qualifying *Results - Archive 1950-2016*. Formula 1.com. Viitattu 19.6.2017. (englanniksi)
8. ↑  Timo Glockille rangaistus MTV3.fi. Viitattu 15.02.2008.
9. ↑  Australian GP 2008 - F1-ruutu (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Australian Grand Prix 2008** Wikimedia Commonsissa

AustraliaFormula 1 -luokan Australian Grand Prix’t

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1950-luku | *1950* | *1951* | *1952* | *1953* | *1954* | *1955* | *1956* | *1957* | *1958* | *1959* |
| 1960-luku | *1960* | *1961* | *1962* | *1963* | *1964* | *1965* | *1966* | *1967* | *1968* | *1969* |
| 1970-luku | *1970* | *1971* | *1972* | *1973* | *1974* | *1975* | *1976* | *1977* | *1978* | *1979* |
| 1980-luku | *1980* | *1981* | *1982* | *1983* | *1984* | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | ~~2020~~ | ~~2021~~ | 2022 | 2023 |
| Radat | Adelaiden katurata (1985–1995)Melbourne Grand Prix Circuit (1996–2019), Albert Park Circuit (2022–) |

Osakilpailut Formula 1 -kaudella 2008

|  |  |  |  |  |  |
| --- | --- | --- | --- | --- | --- |
|  Australia |  Malesia |  Bahrain |  Espanja |  Turkki |  Monaco |
|  Kanada |  Ranska |  Britannia |  Saksa |  Unkari |  Eurooppa |
|  Belgia |  Italia |  Singapore |  Japani |  Kiina |  Brasilia |